Príloha č. 1 súťažných podkladov

**Opis predmetu zákazky**

1. Názov predmetu zákazky:

**„****Bezpečnostné a informačné značenie exteriéru areálov, vozoviek,  interiéru objektov, vozovní, budov“**

1. Celková predpokladaná hodnota: 400 000,00 EUR bez DPH
2. Lehota plnenia: Dynamický nákupný systém (ďalej ako „**DNS**“) sa vytvára na obdobie 48 mesiacov od jeho zriadenia.

## **Opis predmetu zákazky**

## **Bezpečnostné a informačné značenie exteriéru areálov, vozoviek,  interiéru objektov, vozovní, budov**

1. DNS bude slúžiť na uskutočňovanie **bezpečnostných a informačných značení exteriérov v areáloch, vozoviek,  interiéru objektov, vozovní, budov.**

Predmetom zákazky je označovanie pomocou farby, prípadne plastovým značením, resp. aj inými dostupnými alternatívami na trhu. Najmä vozovky, trate, všetkých areálov a exteriérov súvisiacich s DPB, a.s., informačné a bezpečnostné značenia v halách, budovách a iných objektoch.

Súčasťou každej zákazky vyhlasovanej v tomto DNS budú vyšpecifikované plochy, s uvedeným rozsahom v m2, resp. počet objednaných periodických značení.

V prípade záujmu bude obhliadka umožnená.

1. Tento DNS je zriadený pre potreby verejného obstarávateľa a zákazky v ňom bude zadávať iba verejný obstarávateľ.
2. Predmet zákazky je podľa nomenklatúry Spoločného slovníka obstarávania (CPV) vymedzený najmä v rozsahu nasledovných CPV kódov:

Hlavný predmet: 45442100-8 – Maliarské a natieračské práce

34928470-3 - Značenie

34992200-9 – Dopravné značky

1. Obstarávateľská organizácia bude vyhlasovať konkrétnu zákazku s použitím DNS na základe Výzvy na predkladanie ponúk (ďalej ako „**Výzva na predkladanie ponúk**“). Presná špecifikácia predmetu zákazky bude uvedená v príslušnej Výzve na predkladanie ponúk v rámci zadávania konkrétnej zákazky.
2. Obstarávateľská organizácia predpokladá zadávanie konkrétnych zákaziek v rámci DNS v dopredu neurčitých, nepravidelných intervaloch, ktoré budú závisieť od aktuálnych potrieb obstarávateľskej organizácie. Objem konkrétnych zákaziek zadávaných v rámci DNS predpokladá obstarávateľská organizácia v rôznom rozsahu podľa aktuálnej potreby v každej konkrétnej zadávanej zákazke v rámci DNS. **Bezpečnostné a informačné značenie exteriéru areálov, vozoviek,  interiéru objektov, vozovní, budov** budú uskutočňované v rozsahu a v závislosti od potrieb obstarávateľskej organizácie, podľa podrobného opisu v každej konkrétnej zákazke. Dodávateľ sa zaväzuje, že bude pri plnení predmetu zákazky dodržiavať platnú legislatívu Slovenskej republiky a Európskej únie.
3. Konkrétny rozsah predmetu zákazky, podrobná špecifikácia, konkrétne miesta uskutočnenia predmetu zákazky, ako aj ostatné doplňujúce informácie budú súčasťou jednotlivých výziev v rámci zriadeného DNS, ktoré budú zaslané všetkým kvalifikovaným záujemcom prostredníctvom systému JOSEPHINE.
4. Podrobný opis predmetu zákazky bude uvedený v rámci konkrétnej výzvy na zadanie každej konkrétnej zákazky.